text: Filipinsk sømand frygtes druknet
  14 december 2010 kl. 18.54
  En filippinsk sømand savnes fra et skib, der ligger ved kaj i Esbjerg.
  Dykkere leder tirsdag aften efter en filippinsk sømand, der måske er faldet i vandet i Esbjerg havn.
  Sømanden arbejder på et skib, der ligger ved kaj i havnen, og besætningen slog alarm, da de i løbet af formiddagen savnede ham.
  Manden, der er først i 30'erne, skulle i land og smide noget affald i en container inde på kajen. Men mandens hat er fundet ved kajkanten.
  - Noget tyder på, at han er faldet i vandet, siger vagtchef Bjørn Pedersen, Syd- og Sønderjyllands Politi.
  Politiet satte tirsdag eftermiddag dykkere ind i eftersøgningen efter manden.
  